CELEX: 22009D0129
Language: bg
Date: 2009-12-04 00:00:00
Title: Решение на Съвместния комитет на ЕИП № 129/2009 от 4 декември 2009 година за изменение на приложение II (Технически наредби, стандарти, изпитания и сертифициране) към Споразумението за ЕИП

11.3.2010   
            
            
               BG
            
            
               Официален вестник на Европейския съюз
            
            
               L 62/18
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 129/2009
   от 4 декември 2009 година
   за изменение на приложение II (Технически наредби, стандарти, изпитания и сертифициране) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение II към Споразумението беше изменено с Решение на Съвместния комитет на ЕИП № 62/2009 от 29 май 2009 г. (1)
               
            
         
               (2)
            
            
               Регламент (ЕО) № 658/2007 на Комисията от 14 юни 2007 г. относно размера на финансовите санкции при нарушения на някои задължения във връзка с разрешения за пускане на пазара, издадени съгласно Регламент (ЕО) № 726/2004 на Европейския парламент и на Съвета (2) трябва да бъде включен в Споразумението,
            
         РЕШИ:
   Член 1
   След точка 15щи (Регламент (ЕО) № 1234/2008 на Комисията) от глава XIII на приложение II към Споразумението се създава следната точка:
   
               „15щй.
            
            
               
                  32007 R 0658: Регламент (ЕО) № 658/2007 на Комисията от 14 юни 2007 г. относно размера на финансовите санкции при нарушения на някои задължения във връзка с разрешения за пускане на пазара, издадени съгласно Регламент (ЕО) № 726/2004 на Европейския парламент и на Съвета (ОВ L 155, 15.6.2007 г., стр. 10).
               За целите на това Споразумение разпоредбите на регламента се четат със следното адаптиране:
               Правото да налага финансови санкции на притежателите на разрешение за пускане на пазара в съответствие с член 84, параграф 3 от Регламент (ЕО) № 726/2004, в случаите, в които притежателят на разрешение за пускане на пазара е установен в държава от ЕАСТ, се пада на държавата от ЕАСТ въз основа на предложение от Европейската комисия.“
            
         Член 2
   Текстовете на Регламент (ЕО) № 658/2007 на исландски и на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 5 декември 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3), или на датата на влизане в сила на Решение на Съвместния комитет на ЕИП № 61/2009 от 29 май 2009 г., в зависимост от това, коя е по-късната.
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 4 декември 2009 година.
      
         
            За Съвместния комитет на ЕИП
         
         
            Председател
         
         Oda Helen SLETNES
      
   
   
      (1)  ОВ L 232, 3.9.2009 г., стр. 18.
   
      (2)  ОВ L 155, 15.6.2007 г., стр. 10.
   
      (3)  С отбелязани конституционни изисквания.